arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Þetta frv. hefur verið afgreitt í hv. Nd. einróma eins og það var flutt. Það er tengt samningum þeim, sem aðilar vinnumarkaðarins gerðu 26. febr. 1974, en í þeim samningum voru m.a. ákvæði um kauptryggingu verkafólks í fiskvinnu. Í því samkomulagi var gert ráð fyrir nokkurri fyrirgreiðslu frá Atvinnuleysistryggingasjóði, meðan verið væri að koma þessari skipan á, og vil ég leyfa mér að lesa þau ákvæði, sem í samkomulaginu voru um þetta atriði: „60% greiðslu, sem vinnuveitendur greiða vegna þessarar tryggingar, skal Atvinnuleysistryggingasjóður endurgreiða viðkomandi fyrirtæki mánaðarlega, enda hafi trúnaðarmaður og annar launþegi, er trúnaðarmaður eða stéttarfélag velur, staðfest framlögð gögn með daglegri uppáskrift. Þann 1. mars 1979 lækkar greiðsluhlutfall Atvinnuleysistryggingasjóðs um 50% og síðan um 10% á ári næstu 5 ár, þannig að greiðsla sjóðsins fellur niður frá og með 1. mars 1984. Samkomulag þetta tekur gildi við undirskrift samnings þessa, enda hafi ríkisstj. lofað að beita sér fyrir, að breyt. á l. um Atvinnuleysistryggingasjóð verði gerð á Alþingi því, er nú situr, er heimili greiðslu til vinnuveitenda, sbr. tölul. 7 hér að framan. Reglugerð um framkvæmd og eftirlit verði gerð í samráði við Alþýðusamband Íslands og Vinnuveitendasamband Íslands.“ Ríkisstj. gaf yfirlýsingu um, að hún mundi beita sér fyrir þessari breytingu, og ég fól þremur mönnum að semja frv. til I. um breyt. á l. um Atvinnuleysistryggingar til efnda á þessu fyrirheiti. Í n. voru Hjálmar Vilhjálmsson fyrrv. ráðuneytisstjóri, sem var formaður n., enn fremur Eðvarð Sigurðsson alþm. og Kristján Ragnarsson framkvstj. Meginefni frv. felst í 5. gr. þess og er í samræmi við þau ákvæði, sem ég las upp hér áðan, en hér fylgja með einnig drög að reglugerð um kauptryggingu verkafólks í fiskvinnu, einnig drög að ráðningarsamningi um kauptryggingu verkafólks í fiskvinnu og loks drög að skrá yfir atvinnuleysisdaga, sem vinnuveitanda ber að greiða dagvinnukaup fyrir, til þess að hv. alþm. og allir sjái, hvernig fyrirhugað er að framkvæma þessa lagabreytingu. Ég legg svo til, herra forseti, að málinu verði að lokinni 1. umr. vísað til 2. umr. og hv. heilbr.og trn.
Þingræður haldnar á Alþingi Íslendinga



Mér hefur borist svo hljóðandi bréf: „Reykjavík, 26. apríl 1974. Formaður þingflokks SF hefur í dag ritað mér á þessa leið: „Samkv. beiðni Björns Jónssonar, 6. þm. Norðurl. e., sem er í sjúkrahúsi, leyfi ég mér með skírskotun til 138. gr. l. um kosningar til Alþ. að óska þess, að 1. varamaður SF í Norðurl. e., Benóný Arnórsson bóndi, taki sæti á Alþ. í forföllum hans.“ Þetta er yður, hæstv. forseti, hér með tilkynnt. Ásgeir Bjarnason, forseti Ed.“ Benóný Arnórsson hefur áður setið þingbekk á þessu kjörtímabili og kjörbréf hans verið samþykkt, og býð ég hann velkominn til starfa.



Herra forseti. Þar sem mér er kunnugt, að kennsla þessa ágæta bókstafs í skólum landsins kostar, að því er áætlað er, yfir 10 millj. kr. árlega, og þar sem þjóðin hefur margt annað gagnlegra við það fé að gera og þar sem ég tel auk þess fráleitt af Alþ. að fara að stjórna því, hvaða stafsetningarreglur eigi að gilda í landinu, þá segi ég nei.



Herra forseti. Ég lít á þetta ágæta setumál líkt eins og spurninguna um botnlangann í mannlegum líkama. Það getur alltaf verið álitamál, jafnvel þó að maður finni dálítið til í botnlanganum, hvenær á að skera hann dr. Hins vegar tel ég það ekkert álitamál, að þegar búið er að skera hann úr, þá er ástæðulaust að fara að græða hann í aftur. Þess vegna segi ég nei.



Herra forseti. Ég tel fjarstæðu að gera mál eins og þetta að þingmáli, tel það alls ekki koma Alþ. við, hvort ákveðið er að skrifa ypsilon eða setu eða einfaldan eða tvöfaldan samhljóða í ritmáli, tek því ekki þátt í atkvgr., sit hjá, greiði ekki atkv., legg hvorki til né frá með það, hvort botnlanginn verður settur í aftur eða ekki.



Herra forseti. Ég leit í upphafi á þetta mál sem meinlaust grín. Ég sé nú, að þetta er orðið grátt gaman. Mín skoðun er sú, að Alþ. eigi ekki að fjalla um stafsetningarmál. Ég segi nei.
Þingræður haldnar á Alþingi Íslendinga



Herra forseti. Undanfarnar vikur hafa staðið yfir samningar á milli ríkisins annars vegar og starfsmanna ríkisins hins vegar út af röðun í launaflokka, og er það allmikið verk, svo sem kunnugt er þeim, sem til þekkja. Nokkur veikindi hafa tafið það verk. M.a. veiktist formaður samninganefndarinnar og deildarstjórinn í launamáladeildinni, en á þeim hafa samningar mest hvílt. Seint í gær komu að máli við mig formaður BSRB og framkvæmdastjóri Bandalagsins og óskuðu eftir því, að ég flytti hér frv. til breyt. á l. nr. 46 1973, um kjarasamninga opinberra starfsmanna, og efni þess frv. yrði það, að heimild yrði gefin til þess að fresta málsskoti til Kjaradóms til 15. maí n.k., þar sem þeir töldu, að verulegar líkur eru fyrir því, og mér er kunnugt um það, að vaxandi líkur eru fyrir því, að samningar náist í verulegum atriðum, þó að undantekningar kunni að verða einhverjar. Mér tókst að ná í formenn stjórnarandstöðuflokkanna og ræða við þá að koma þessu frv. hér í gegn í dag, því að gildistaka þess þarf að verða fyrir miðnætti, til þess að málið gangi ekki sjálfkrafa til Kjaradóms. Það kom fram í samþykkt Sjálfstfl., að þeir óskuðu eftir því, að tími sá, sem Kjaradómur hefði málið til meðferðar, yrði þá styttur, til þess að málið tefðist ekki, að ég skildi á þann veg, að ríkisstarfsmenn fengju sínar launagreiðslur jafnsnemma, hvort sem málið gengi til Kjaradóms 1. maí eða 15. maí. Þetta sagðist ég skyldi athuga og gerði þegar í morgun, og að mati þeirra, sem best þekktu, var talið, að kleift væri að stytta þetta um 5 daga og það mundi nægja til þess, að launadeildin hefði tíma til að klára sín verk, þannig að laun kæmu til útborgunar jafnt eftir sem áður, þó að málið færi ekki til Kjaradóms fyrr en 15. maí. Ég verð vegna þess, hve þetta er síðbært, að fara fram á það víð hv. d., að þetta mál megi afgreiða án þess að fara til n., enda er breyt. ekki fólgin í öðru en því að segja: „Við gerð sérkjarasamninga 1974 skal heimilt eftir ósk aðila að fresta málsskoti til Kjaradóms til 15. maí 1974. Jafnframt framlengist frestur Kjaradóms til dómsuppkvaðningar til 10. júlí 1974.“ Ég verð, eins og ég sagði, að biðja hv. d. að afgreiða þetta mál án þess að vísa því til n., enda efnisatriði veigalítil, enda þótt þau hafi sitt gildi, og taka málið fyrir á þrem fundum nú í hv. d. Þetta var gert í hv. Ed., og ég vona að það megi einnig takast í þessari hv. d., því að það er áhugi minn og þeirra, sem að þessum samningum standa, að við sem flesta verði hægt að semja, svo að til dóms þurfi ekki að fara. Og frv., þótt samþykkt verði, kemur ekki heldur í veg fyrir það, að þeir geti, látið sín mál ganga til Kjaradóms, ef þeir óska þess. Ég leyfi mér svo, herra forseti, að leggja til, að frv. verði vísað til 2. umr.
Þingræður haldnar á Alþingi Íslendinga



Herra forseti. Fjvn. hefur athugað till. þessa, sem er á þskj. 28, og er n. sammála um þá meðferð málsins, .eins og fram kemur í nál. á þskj. 852, að þáltill. verði vísað til ríkisstj. Þessi afstaða fjvn. um að vísa till. til ríkisstj. er byggð á því, að með l. frá Alþ. 14. febr. s.l., um heimild fyrir ríkisstj. að veita sjálfskuldarábyrgð á lánum til kaupa á 10 fiskiskipum yfir 300 lestir og til kaupa á tveimur ferjuskipum, er svo fyrir mælt í 3. gr., að ríkisstj. sé heimilt gegn tryggingum, sem hún metur gildar, að veita sjálfskuldarábyrgð fyrir allt að 80% af kaupverði skips til flutninga fyrir Vestmannaeyjar, enda gangist bæjarstjórn Vestmannaeyja fyrir stofnun félags, er eigi skipið og annist rekstur þess. Þar sem Alþingi hefur með þessum hætti lýst vilja sínum í því nauðsynjamáli, að keypt verði eða smíðað skip til siglinga milli lands og Eyja og á þann hátt, sem vitað er, að íbúum Vestmannaeyja er vel að skapi, þar sem gert er ráð fyrir, að þeir sjálfir eigi og reki skipið, þá þykir fjvn. eðlilegt, að ríkisstj. fái till. þessa til meðferðar, og er með því lögð áhersla á, að stjórnin flýti fyrir því, að gott skip verði fengið til að þjóna þörfum Vestmanneyinga til góðra samgangna við Suðurland með föstum og tíðum ferðum milli Vestmannaeyja og Þorlákshafnar og Reykjavíkur, á meðan ekki er um aðra höfn á suðurströndinni að ræða. Nál. fjvn. er prentað á þskj. 652.
Þingræður haldnar á Alþingi Íslendinga



Herra forseti. Á síðasta þingi voru afgr. lög nr. 23 frá 17. apríl 1973, en þegar það frv., sem þá varð að lögum var til meðferðar hér í hv. d. og fór til allshn., var það einróma samþykkt í viðkomandi n. að bæta við það frv. svofelldu ákvæði til bráðabirgða: „Réttarfarsnefnd skal falið að endurskoða réttarstöðu fulltrúa saksóknara ríkisins með hliðsjón af réttarstöðu og lögkjörum hliðstæðra ríkisstarfsmanna og ljúka endurskoðuninni það tímanlega, að unnt verði að leggja fram frv. um það efni í byrjun næsta þings.“ Þetta ákvæði til bráðabirgða var samþykkt og varð að lögum, eins og fyrr segir. Í framhaldi af þessu lagaákvæði var lagt fram frv. það, sem hér um ræðir og hefur fengið meðferð í hv. Ed. Af skiljanlegum ástæðum er allshn. því fyllilega sammála þessu frv. N. hefur farið yfir frv. og hefur ekkert við það að athuga eins og það liggur fyrir eftir meðferðina í Ed.



Herra forseti. Þetta frv. til l. um breyt. á l. nr. 80 frá 16. sept. 1971, um Aflatryggingasjóð sjávarútvegsins, er fyrst og fremst fólgið í því, að fæðisgreiðslur til sjómanna hækka. Eins og öllum er kunnugt, hafa þessir liðir hækkað mjög mikið síðan þessar tölur voru ákveðnar síðast, og er nauðsynlegt, að af þeirri hækkun verði. Ég vil leyfa mér - með leyfi forseta - að lesa hluta af aths. við frv., þannig að hv. þm. átti sig á því hvað hér er um að ræða: „Samninganefnd Landssambands ísl. útvegsmanna, Farmanna- og fiskimannasambands Íslands og Sjómannasambands Íslands samþykktu nýlega í viðræðum um kaup og kjör sjómanna á fiskibátum að fara þess á leit við ríkisstj., að hún beitti sér fyrir því, að fæðisgreiðslum til sjómanna yrði breytt eins og lagt er til í lagafrv. þessu. Eru í frv. teknar óbreyttar óskir þessara aðila, eins og þær eru settar fram í bréfum til sjútvrh., dags. 9, mars og 3. apríl 1974, sem undirrituð eru af Kristjáni Ragnarssyni, f.h. Landssambands ísl. útvegsmanna, Ingólfi Stefánssyni, f.h. Farmanna- og fiskimannasambands Íslands, og Jóni Sigurðssyni, f.h. Sjómannasambands Íslands.“ Eins og fram kemur af þessu, er þarna um samningsatriði að ræða frá síðustu samningum um kaup og kjör sjómanna. Sjútvn. leggur einróma til, að frv. verði samþ. til þess að við þessa samninga verði staðið.



Herra forseti. Svo sem fram kemur í nál. á þskj. 846, er allshn. sammála um að mæla með því, að frv. til l. um ávana- og fíkniefni verði samþ. Einn hv. þm., Pétur Pétursson, var fjarstaddur afgreiðslu málsins. Þess skal getið, að mál þetta hefur þegar hlotið afgreiðslu í Ed.



Herra forseti. Þetta frv. er í nánum tengslum við frv. til l. um ávana- og fíkniefni. Allshn. hefur rætt frv. og er sammála um að mæla með því, að það verði samþ. óbreytt.



Herra forseti. Þetta frv. til l. um breyt á l. um sérstakan dómara og rannsóknardeild í ávana- og fíkniefnamálum er fylgifiskur frv. um ávana- og fíkniefni. Allshn. hefur rætt frv. og er sammála um að mæla því, að það verði samþ. óbreytt.
Þingræður haldnar á Alþingi Íslendinga



Herra forseti. Mál þetta er komið frá hv. Ed. og hlaut þar einróma samþ. Iðnn. þessarar hv. d. hefur fjallað um málið og mælir með, að það verði samþ. óbreytt. Bæði þessi mál, sem á dagskránni eru, má segja, að séu sama málið, þ.e.a.s. þetta og frv. um Sölustofnun lagmetisiðnaðarins. Hér er um að ræða, að af vörum lagmetisiðnaðarins verði útflutningsgjald sjávarafurða fellt niður og svo einnig gjöld til annarra sjóða sjávarútvegsins, en í staðinn greiði lagmetisiðnaðurinn til Iðnlánasjóðs og njóti þar sömu fyrirgreiðslu og aðrir, sem til þess sjóðs greiða. Það er algert samkomulag í iðnn. þessarar hv. d. um að mæla með, að bæði þessi frv. verði samþ. óbreytt, þetta og einnig frv. um Sölustofnun lagmetisiðnaðarins, eins og bað er á þskj. 854.
Þingræður haldnar á Alþingi Íslendinga



Herra forseti. Þrátt fyrir óhæga aðstöðu vegna anna á væntanlega síðasta degi þings hefur landbn. samþykkt að mæla með því, að frv. þetta nái fram að ganga óbreytt. Þótt, eins og ég áðan sagði, aðstaða hafi verið óhæg til að skoða þetta mál gaumgæfilega, hyggir n. þetta álit sitt á því, að sem fylgiskjöl með frv. eru prentaðar samþykktir hreppsnefndar Grímsneshrepps svo og fundargerð almenns hreppsfundar, þar sem þetta mál er lagt fyrir og samþ. með meginþorra atkv. að mæla með því, að ábúandinn á Stóru-Borg fái heimild til að kaupa ábýlisjörð sína, sem var með þeirri kvöð, að þegar Grímsneshreppur óskaði eftir að selja þá jörð, þá ætti ríkið forkaupsrétt. Til þess að ábúandinn geti fengið að kaupa jörðina, þarf því ríkið að fella niður forkaupsrétt sinn, og að því miðar frv., sem hér er til umr. Landbn. hefur orðið sammála um, eins og ég áðan sagði, að mæla með því, að frv. verði samþ. óbreytt.
Þingræður haldnar á Alþingi Íslendinga



Þá liggur ekki fleira fyrir þessum fundi, og þetta verður væntanlega síðasti fundur í hv. Ed. á þessu þingi. Í tilefni þess leyfi ég mér að bakka varaforsetum og skrifurum fyrir þá ágætu aðstoð, sem þeir hafa veitt mér. Skrifstofustjóra og öllu starfsfólki Alþingis þakka ég fyrir mjög góða þjónustu og óska þeim farsældar í störfum. Hv. þm. d. þakka ég ánægjulega samvinnu og það mikla umhurðarlyndi, sem þeir hafa sýnt mér sem forseta. Ég óska hv. þdm. gæfu og gengis. Utanbæjarþingmönnum óska ég góðrar heimferðar og heimkomu. Lifið þið heil.



Herra forseti. Hæstv. forseti hefur nú tjáð okkur þdm., að þetta muni væntanlega verða síðasti fundur d. á yfirstandandi þingi, og þótt við höfum e.t.v. sumir þdm. sitthvað við að athuga aðdraganda þeirrar staðreyndar, ef verður, þá vil ég ekki láta það koma í veg fyrir að láta í ljós við hæstv. forseta miklar og góðar þakkir okkar þdm. fyrir ánægjulegt samstarf og lipurð hans í samskiptum við okkur þdm. í hvívetna. Við óskum honum og fjölskyldu hans allra heilla á komandi sumri og um alla framtíð. Ég vænti þess, að hv. þdm. staðfesti þessi orð mín og þakkir og óskir í gerð forseta okkar með því að rísa úr sætum. - Þdm. risu úr sætum.



Ég þakka hv. 2. þm. Reykv. og hv. þdm. fyrir góðar óskir í minn garð, og ég endurtek óskir mínar til hv. þdm. og segi fundinum slitið.
Þingræður haldnar á Alþingi Íslendinga



Herra forseti. Það mun hafa gerst áður, að forseti hefur verið kjörinn, þó að hann væri erlendis. En nú er sumarþing, mjög stutt þing. Það, sem áður hefur gerst, er, að forseti hefur verið mættur innan tíðar og stjórnað þingfundum allan veturinn. En ég hef heyrt, að hinn nýkjörni forseti Nd. sé staddur nokkuð langt í burtu, eða í Caracas í Venezúela, og jafnframt hefur frést, að fulltrúar Íslands muni verða þar alllengi. Þar sem þetta er aukaþing og væntanlega stutt þing, þá leikur mér forvitni á að fregna það hér, áður en lengra er haldið, og beini þá fsp. minni til hv. sjútvrh., sem hlýtur gerla að vita það, hvort hinn nýkjörni forseti Nd. sé væntanlegur fyrir lok þessa aukaþings. Ef svo er ekki, finnst mér, og ég hygg, að svo muni vera um fleiri í okkar hópi, allundarlega að farið við val á forseta Nd. á þessu þingi. Ég vænti þess, að hæstv. sjútvrh. bæði geti og vilji gefa upplýsingar um það, sem ég hef spurt um.
Þingræður haldnar á Alþingi Íslendinga



Herra forseti. Í sambandi við flutning þess máls, sem hér liggur nú fyrir til fyrri umræðu, vil ég nota þetta tækifæri til að þakka þeim nm., sem unnu að því að gera þetta nál., fyrir það mikla starf, sem er á bak við nál. Þegar valið var í þessa nefnd, var það gert með tilliti til þess, að í hana væru valdir hinir hæfustu menn, og einnig með tilliti til þess, að freistað væri að ná algerri samstöðu um málið frá upphafi til endaloka. Hv. nm., sem unnu í milliþn. undir forustu hæstv. fyrrv. forseta Alþingis, Eysteins Jónssonar, hafa skilað þessu verki einróma og með miklum myndarskap. Ég vil einnig við þetta tækifæri þakka hv. form. þingflokkanna fyrir samstarfsvilja þeirra um að standa sem einn maður að flutningi þessa máls á þjóðhátíðarfundi Alþingis á Þingvelli n.k. sunnudag. Ég gleðst yfir því, að um slíkt mál sem þetta skuli vera sameiginlegt álit allra hv. þingmanna að gera það að þjóðhátíðarmáli með myndarbrag, þar sem flm. er raðað með eðlilegum hætti með tilliti til stærðar flokka hér á Alþingi. Ég vil þakka þessum aðilum báðum fyrir meðferð málsins og lýsa sérstakri ánægju minni yfir því.



Næsti fundur Sþ. fer samkv. forsetabréfi fram á Þingvöllum sunnudaginn 28. júlí, kl. 11 árdegis, og verður þá á dagskrá landgræðslu- og gróðurverndaráætlun, till. til þál., 1. mál Sþ., þskj. 1. - Síðari umr. Þar eð skipun þingbekkja verður önnur á Þingvöllum en er í alþingishúsinu, er nauðsynlegt í samræmi við þingsköp að hluta nú um sæti á þingfundinum á Þingvöllum. Á það við um aðra þingmenn en forseta þingsins, skrifara Sþ. og ráðh. Hlutað hefur verið um, hvaða þm. skuli fyrst kjósa sér sæti, og kom upp nafn Sigurlaugar Bjarnadóttur, 9. landsk. þm. Sætahlutunin fór á þessa leið: 12. sæti hlaut Vilhjálmur Hjálmarsson. 13. - - Albert Guðmundsson. 14. - - Oddur Ólafsson. 15. - - Ragnar Arnalds. 16. - - Ragnhildur Helgadóttir. 17. - - Karvel Pálmason. 18. - - Þórarinn Þórarinsson. 19. - - Jón Skaftason. 20. - - Geir Gunnarsson. 21. - - Stefán Valgeirsson. 22. - - Garðar Sigurðsson. 23. - - Svava Jakobsdóttir. 24. - - Þorv. Garðar Kristjánsson. 25. - - Jón Árnason. 26. - - Ólafur G. Einarsson. 27. - - Benedikt Gröndal. 28. - - Pétur Sigurðsson. 29. - - Jón Árm. Héðinsson. 30. - - Tómas Árnason. 31. - - Sighvatur Björgvinsson. 32. - - Gunnlaugur Finnsson. 33. - - Axel Jónsson. 34. - - Geirþrúður H. Bernhöft. 35. - - Þórarinn Sigurjónsson. 36. - - Páll Pétursson. 37. - - Halldór Ásgrímsson. 38. - - Jónas Árnason. 39. - - Friðjón Þórðarson. 40. - - Steinþór Gestsson. 41. - - Matthías Bjarnason. 42. - - Helgi F. Seljan. 43. - - Sverrir Hermannsson. 44. - - Geir Hallgrímsson. 45. - - Eyjólfur K. Jónsson. 46. - - Guðmundur H. Garðarsson. 47. - - Ingólfur Jónsson. 48. - - Matthías Á. Mathiesen. 49. - - Sigurlaug Bjarnadóttir. 50. - - Karl G. Sigurbergsson. 51. - - Gunnar Thoroddsen. 52. - - Eðvarð Sigurðsson. 63. - - Pálmi Jónsson. 64. - - Jón G. Sólnes. 55. - - Ingi Tryggvason. 56. - - Guðlaugur Gíslason. 57. - - Ellert B. Schram. 58. - - Eggert G. Þorsteinsson. 59. - - Steingrímur Hermannsson. 60. - - Stefán Jónsson.
Þingræður haldnar á Alþingi Íslendinga



Herra forseti. Þetta frv., sem hér liggur fyrir, er til staðfestingar á brbl., sem út voru gefin 21. maí s.l., og er um tímabundnar ráðstafanir til viðnáms gegn verðbólgu. Ástæðurnar fyrir því, að þau brbl. voru gefin út á sínum tíma, koma fram í formála þeim, sem er fyrir brbl., og þær voru, að ef hefði komið til framkvæmda sú hækkun kaupgjalds og verðlags, sem er fyrirsjáanleg, þá mundi afkomu atvinnuvega; atvinnuöryggi og viðskiptastöðu landsins út á við stefnt í hættu. Þess vegna voru þessi brbl. sett um tímabundna stöðvun á kaupgjaldsvísitölu og öðru verði, og gildistími þeirra var ákveðinn til 31. ágúst með hliðsjón af því, að þá mundu tveir mánuðir vera liðnir frá kosningum. Þá voru menn svo bjartsýnir að gera ráð fyrir því, að tekist hefði að mynda stjórn á þeim tíma, sem gæti beitt sér fyrir varanlegri úrræðum í þessum efnum. Þetta frv. hefur nú gengið í gegnum hv. Nd., og gildistími laganna hefur með þeirri breytingu, sem gerð var á því í Nd., verið framlengdur til 30. sept., þ.e. um einn mánuð. Reynslan hefur sem sé sýnt, að þessir tveir mánuðir hafa ekki hrokkið til. Meirihluta ríkisstjórn hefur enn ekki verið mynduð, og þar af leiðandi ekki þess kostur fyrir Alþingi að koma sér saman um nauðsynlegar aðgerðir í efnahagsmálum. Þess vegna er nauðsynlegt að fá það svigrúm, sem felst í þeirri breytingu, sem Nd. gerði á lögunum. Ég sé ekki ástæðu til að fara á þessu stigi neitt nánar út í þær ástæður, sem lágu til þess, að brbl. vora gefin út, né rekja þá forsögu, sem þar er bak við. En þetta mál er aðkallandi, m.a. vegna þess, að Hagstofan þarf á því að halda að geta gefið út með öruggri vissu nú, við hvaða kaupgreiðsluvísitölu á að miða við næstu mánaðamót. Þess vegna verð ég að fara fram á það, að hv. d. reyni að hraða afgreiðslu þessa máls, þannig að ég leyfi mér að fara fram á, að það geti hlotið endanlega afgreiðslu á morgun. En ég vil, herra forseti, leyfa mér að leggja til, að frv. verði að lokinni þessari umr. vísað til 2. umr. og hv. fjh.- og viðskn.
Þingræður haldnar á Alþingi Íslendinga



Herra forseti. Hæstv. forsrh. gerði grein fyrir máli þessu við 1. umr. í gær, og við þan orð, er hann flutti hér, er af minni hálfu engu að bæta. Nefndin hefur orðið sammála um að leggja til. að frv. verði samþykkt eins og frá því var gengið í Nd., en fjarverandi afgreiðslu málsins voru Ragnar Arnalds og Jón Árm. Héðinsson. Ég vil því leggja til, að frv. þetta verði samþykkt.
Þingræður haldnar á Alþingi Íslendinga



Herra forseti. Þetta mál hefur verið tekið fyrir í fjh.- og viðskn. d., og meiri hl. n. leggur til, að frv. verði samþ. óbreytt. Minni hl. n., Jón Árm. Héðinsson, er andvígur frv. og leggur til, að það verði fellt. Fjarverandi við afgreiðslu málsins voru þeir Jón Helgason og Ragnar Arnalds.
Þingræður haldnar á Alþingi Íslendinga

Frsm. minni hl. (Karvel Pálmason). Herra forseti. Það hefur nú gerst hér, að hv. stjórnarþm. hafa fellt þá brtt., sem fram var borin við 2. umr. þessa máls, þess efnis, að hluti af því tiltekna hækkaða verðlagi á bensíni rynni til þess að leggja varanlegt slitlag á götur í kaupstöðum og kauptúnum, þar sem þær framkvæmdir eru skammt á veg komnar. Ég harma það mjög, að svo skyldi hafa farið. Ég vil þó enn freista þess að fá á þessu lagfæringu og leyfi mér því að leggja fram ásamt hv. 2. þm. Austf., við 3. umr. málsins skrifl. brtt. þess efnis, að einni krónu af þessari tilteknu fjárhæð verði varið til þess verkefnis, sem hér hefur verið áður um rætt. Þessi till. er skriflega fram borin, og ég óska þess, að forseti leiti afbrigða, til þess að hún megi koma til umr.
Þingræður haldnar á Alþingi Íslendinga



Herra forseti. Allshn. tók til meðferðar frv. til l. um breyt. á l. um samkomudag reglulegs Alþingis, nr. 3 frá 14. febr. 1967. N. ræddi frv. nokkuð, og meiri hl. n. leggur til. að frv. verði samþ. óbreytt. Geir Gunnarsson leggur til, að frv. verði fellt, en Eggert G. Þorsteinsson tók ekki afstöðu til frv.
Þingræður haldnar á Alþingi Íslendinga



Herra forseti. Það er aðeins örstutt aths. til upplýsinga. Ég gat þess við 2. umr., að talið væri, að halli Rafmagnsveitna ríkisins yrði allmiklu meiri nú í ár en gert hafði verið ráð fyrir, þegar frv. var samið. Hv. 3. þm. Reykv. óskaði nánari upplýsinga um þetta, og vil ég þess vegna lesa hér örlítinn kafla úr grg. þeirra ráðuneytisstjóranna tveggja í fjmrn. og iðnrn. um þetta efni. Þar segir: „Halli Rafmagnsveitna ríkisins 1975 var á þeim tíma, er frv. var samið, áætlaður 275 millj. Eins og mál horfa nú, mun halli RARIK árið 1974 nema 514 millj. kr. Orsakir stóraukins halla má rekja til hækkunar launa, fyrirsjáanlegrar hækkunar á öllu efni til viðhalds og rekstrar, svo og stórhækkunar vaxta og afhorgana, þar sem lántökur til RARIK árið 1974 eru um 500 millj. kr. hærri en reiknað var með, þegar hallatalan 257 millj. var reiknuð út“ Þetta vildi ég láta koma hér fram til upplýsingar því, sem um var spurt.